CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2021-2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6259)
  + [Valencià](/va/acuerdo/6259)






Selector de idioma

Leer

* [Español](/es/acuerdo/6259)
* [Valencià](/va/acuerdo/6259)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2021-2022[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2021-2022

Data d'aprovació
:   09/03/2021

Data de publicació
:   09/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6259.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6259)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6259)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2021-2022&url=https://www.boua.ua.es/va/acuerdo/6259)

**Títol:** CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2021-2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 9 de març de 2021

CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2021-2022

1. Presentació de sol·licituds

Podran sol·licitar l’ingrés en els ensenyaments oficials de màster universitari que ofereix la Universitat d’Alacant les persones que complisquen els requisits d’accés i admissió, d’acord amb el que disposa l’article 6.1 de la Normativa sobre títols oficials de màster universitari de la Universitat d’Alacant (BOUA de 19 de desembre de 2017).

Les persones interessades a sol·licitar plaça en algun dels estudis oficials de màster universitari a la Universitat d’Alacant hauran de presentar la sol·licitud d’acord amb el calendari de preinscripció corresponent al màster, segons indiquem a continuació:

Màsters universitaris de la Facultat de Ciències, Facultat de Ciències Econòmiques i Empresarials, Facultat de Dret, Facultat d’Educació, Facultat de Filosofia i Lletres i Facultat de Ciències de Salut

- Primer període: del 10/03/2021 al 30/06/2021

- Segon període: del 07/07/2021 al 06/09/2021

- Període extraordinari: a partir del 13/09/2021

Màsters universitaris de la Escola Politècnica Superior:

- Període únic: del 10/03/2021 al 28/05/2021

- Període extraordinari: a partir del 04/06/2021

El segon període de preinscripció s’activarà únicament en els màsters que no hagen cobert totes les places en la primera fase. No obstant això, també es podrà activar en els màsters que, fins i tot havent completat l’oferta, ho consideren necessari per a cobrir les vacants a causa de possibles baixes d’estudiants matriculats.

El període extraordinari s’activarà únicament en els màsters que no hagen cobert totes les places i es gestiona directament des de les facultats i escola.

La llista completa dels màsters oferits segons el calendari de preinscripció es detalla en l’annex I.

La sol·licitud de preinscripció es realitzarà exclusivament per mitjà del formulari electrònic disponible en l’adreça següent: <https://web.ua.es/va/continua/preinscripcio.html>

Les persones sol·licitants han d’adjuntar en el formulari de preinscripció:

- Documentació exigida amb caràcter general : còpia del DNI, NIE o passaport en vigor, còpia del títol d’accés o còpia del justificant de pagament de les taxes del títol d’accés, certificat acadèmic. No obstant això, en cas d’haver obtingut el títol en la Universitat d’Alacant no cal aportar aquesta documentació.

- Documentació específica exigida en cada cas i indicada en el formulari de preinscripció del màster.

2. Estudi de les sol·licituds

Accés

El Centre de Formació Contínua estudiarà la documentació presentada per a determinar si la persona sol·licitant compleix amb els requisits d’accés que recull la Normativa dins del termini establit per a cada fase de preinscripció.

Admissió

Les comissions acadèmiques de cadascun dels màsters estudiaran la documentació presentada, d’acord amb els requisits específics i criteris de valoració de mèrits que, si escau, establisca la memòria de verificació del màster. Aquests criteris es poden consultar en la fitxa del màster que està disponible en l’adreça: <https://web.ua.es/va/masters-oficials.html>

La comissió acadèmica de cada màster introduirà, en l’aplicació establida a aquest efecte, els resultats de la baremació segons les categories següents:

- Admeses i admeses (amb indicació de la puntuació obtinguda i l’ordre de prelació).

- No admeses i no admeses (amb indicació dels motius d’exclusió).

3. Resolució provisional d’admissions

El Centre de Formació Contínua publicarà en la seua pàgina web <https://web.ua.es/va/continua/>

la resolució provisional amb indicació del termini de reclamacions i del termini de matriculació de les i els estudiants admesos.

4. Reclamacions a la resolució provisional

En el termini fixat en la resolució provisional d’admissions, les i els estudiants podran presentar reclamacions contra la resolució al Centre de Formació Contínua. Aquestes reclamacions s’han de fer per via electrònica, seguint les indicacions publicades en l’enllaç següent: <https://web.ua.es/va/continua/resultats-de-la-preinscripcio-masters-universitaris.html>

5. Estudi de les reclamacions

Les reclamacions rebudes seran estudiades pel Centre de Formació Contínua, si afecta el compliment dels requisits d’accés, o per les comissions acadèmiques dels màsters, si es tracta de reclamacions que afecten l’aplicació dels criteris d’admissió.

6. Resolució definitiva d’admissions

El Centre de Formació Contínua publicarà en la seua pàgina web <https://web.ua.es/va/continua/>

la resolució definitiva sobre l’admissió a cadascun dels màsters, després de l’estudi de les reclamacions.

7. Matriculació d’estudiants admesos

Les i els estudiants admesos hauran de formalitzar la matrícula en el termini establit a aquest efecte . En cas contrari, perdran els seus drets d’admissió i matriculació.

En acabar el procés de matriculació comença el moviment de les llistes d’espera, que serà gestionat per facultats i escola.

Una vegada conclòs el procediment d’admissió i matrícula, s’obrirà un període extraordinari per als màsters amb places vacants que serà gestionat per facultats i escola.

8. Recursos

Contra la resolució definitiva es podrà interposar recurs d’alçada en el termini d’un mes davant la rectora de la Universitat d’Alacant. Aquest recurs serà resolt pel vicerector d’Estudis, Qualitat i Llengües, per delegació de la rectora i, contra aquesta resolució, que esgota la via administrativa, es podrà interposar recurs contenciós administratiu, en el termini de dos mesos des de la notificació, davant del Tribunal Superior de Justícia de la Comunitat Valenciana.

9. Publicació

D’acord amb el principi de transparència que estableix la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/continua/>,

substituint la notificació a les persones interessades i produint els mateixos efectes.

10. Protecció de dades

D’acord amb el que disposa la legislació vigent en matèria de protecció de dades, es fa constar que la Universitat d’Alacant tractarà les dades aportades en les sol·licituds de preinscripció, així com les contingues en la documentació que l’acompanye, amb la finalitat de registrar i gestionar acadèmicament i administrativament la vostra participació de preinscripció en els estudis de màster universitari per al curs acadèmic 2021-2022.

La legitimació d’aquest tractament es basa en el compliment d’una missió d’interès públic, o en l’exercici dels poders públics conferits a la Universitat d’Alacant, i en el consentiment expressat en la vostra sol·licitud de participar-hi.

En el marc dels tractaments esmentats, les dades de caràcter personal no podran ser cedides excepte obligació legal. Aquestes dades es facilitaran al Centre de Formació Contínua, a òrgans de la mateixa universitat i als encarregats del tractament si és necessari. Així mateix, es comunicaran les resolucions corresponents en la pàgina web indicada en la convocatòria.

El o la sol·licitant pot exercir els seus drets en relació amb el tractament de les seues dades personals d’accés, rectificació i supressió, entre d’altres, mitjançant sol·licitud dirigida a la Gerència de la Universitat en el Registre General de la Universitat d’Alacant, o bé a través de la seu electrònica ([https://seuelectronica.ua.es](https://seuelectronica.ua.es/)).

Podeu consultar la informació addicional i detallada sobre Protecció de dades, els vostres drets i la Política de privadesa de la Universitat d’Alacant en l’enllaç següent: <https://seuelectronica.ua.es/va/privadesa.html>

11. Impugnació

Contra la convocatòria, que esgota la via administrativa, es pot interposar recurs contenciós administratiu davant del jutjat contenciós administratiu d’Alacant que siga competent, en el termini de dos mesos comptadors a partir de l’endemà de publicar-se, d’acord amb el que estableix l’article 114 de la Llei 39/2015, d’1 d’octubre, del procediment administratiu comú de les administracions públiques, 6.4 de la Llei orgànica 6/2001 de 21 de desembre, d’universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d’un mes comptador a partir de l’endemà de la publicació d’aquesta convocatòria, davant la rectora, d’acord amb el que disposa en l’article 123 de la Llei 39/2015.

Alacant, 9 de març de 2021

La rectora

EL VICERECTOR D’ESTUDIS, QUALITAT I LLENGÜES

(P.d. de signatura, Resolució rectoral de 22 de desembre de 2020)

Sgt.:Francisco José Torres Alfosea

ANNEX I

Llistat de màsters universitaris de la Facultat de Ciències, Facultat de Ciències Econòmiques i Empresarials, Facultat d’Educació, Facultat de Dret, Facultat de Filosofia i Lletres i Facultat de Ciències de Salut:

ADVOCACIA

ADMINISTRACIÓ I DIRECCIÓ D’EMPRESES

ARQUEOLOGIA PROFESSIONAL I GESTIÓ INTEGRAL DEL PATRIMONI

BIOMEDICINA

BIOTECNOLOGIA PARA la SALUT I LA SOSTENIBILITAT

CIÈNCIA DE MATERIALS

COMUNICACIÓ DIGITAL

COMUNICACIÓ I INDÚSTRIES CREATIVES

CONSERVACIÓ DE LA BIODIVERSITAT I RESTAURACIÓ DEL MEDI MARÍ I TERRESTRE

COOPERACIÓ Al DESENVOLUPAMENT

DRET AMBIENTAL I DE LA SOSTENIBILITAT

DRET DE DANYS

DESENVOLUPE LOCAL I INNOVACIÓ TERRITORIAL

DIRECCIÓ I PLANIFICACIÓ DEL TURISME

ECONOMIA APLICADA

ECONOMIA QUANTITATIVA

ELECTROQUÍMICA. CIÈNCIA I TECNOLOGIA

EMERGÈNCIES I CATÀSTROFES

ENVELLIMENT ACTIU I SALUT

ESPAÑOL I INGLÉS COM SEGONES LLENGÜES/LLENGÜES ESTRANGERES

ESTUDIS LITERARIS

GESTIÓ ADMINISTRATIVA

GESTIÓ PESQUERA SOSTENIBLE

HISTÒRIA DE LA CIÈNCIA I COMUNICACIÓ CIENTÍFICA

HISTÒRIA DE L’EUROPA CONTEMPORÀNIA: IDENTITATS I INTEGRACIÓ

HISTÒRIA DEL MÓN MEDITERRANI I LES SEUES REGIONS. DE LA PREHISTÒRIA A l’EDAT MITJANA

HISTÒRIA I IDENTITATS EN EL MEDITERRANI OCCIDENTAL (S. XV-XIX)

INNOVACIÓ SOCIAL I DINÀMIQUES DE CANVI

INGLÉS I ESPAÑOL PER A FINALITATS ESPECÍFIQUES

INVESTIGACIÓ CRIMINAL I CIÈNCIES FORENSES

INVESTIGACIÓ EDUCATIVA

INVESTIGACIÓ EN CIÈNCIES DE LA SALUT

NANOCIÈNCIA I NANOTECNOLOGIA MOLECULAR

NUTRICIÓ I ALIMENTACIÓ

OPTOMETRIA AVANÇADA I SALUT VISUAL

PROFESSORAT D’EDUCACIÓ SECUNDÀRIA OBLIGATÒRIA I BATXILLERAT, FORMACIÓ PROFESSIONAL I ENSENYAMENT D’IDIOMES

PALEONTOLOGIA APLICADA

PLANIFICACIÓ I GESTIÓ DE RISCOS NATURALS

QUÍMICA AMBIENTAL I SOSTENIBLE

QUÍMICA MÈDICA

SALUT PÚBLICA

SISTEMA DE JUSTÍCIA PENAL

TRADUCCIÓ INSTITUCIONAL

EL TEURISMO CULTURAL

Llistat de màsters universitaris de l’Escola Politècnica Superior

ARQUITECTURA

AUTOMÀTICA I ROBÓTICA

CIBERSEGURETAT

CIÈNCIA DE DADES

DESENVOLUPAMENT D’APLICACIONS I SERVEIS WEB

DESENVOLUPAMENT DE PROGRAMARI PER A DISPOSITIUS MÒBILS

GESTIÓ SOSTENIBLE I TECNOLOGIES DE L’AIGUA

ENGINYERIA DE CAMINS, CANALS I PORTS

ENGINYERIA DE TELECOMUNICACIÓ

ENGINYERIA GEOLÒGICA

ENGINYERIA INFORMÀTICA

ENGINYERIA QUÍMICA

PREVENCIÓ DE RISCOS LABORALS





[Carretera Sant Vicent del Raspeig s/n  
03130 Sant Vicent del Raspeig - Alacant  
 Tel. 02 069 3135 - Fax 04 401 2911](https://www.google.es/maps/@39.338819,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12447&trk=tyah&trkInfo=tarId%8K4046899752093%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)